Document ID: 31991D0525

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Σεπτεμβρίου 1991 που εξουσιοδοτεί τη Γαλλία να επιτρέψει προσωρινά την εμπορία σπόρων τριφυλλιού του νόθου που δεν ικανοποιούν τις απαιτήσεις της οδηγίας 66/401/ΕΟΚ (91/525/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 66/401/ΕΟΚ του Συμβουλίου της 14ης Ιουνίου 1966 περί της εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 90/654/ΕΟΚ (2), και ιδίως το άρθρο 17,
την οδηγία 86/109/ΕΟΚ της Επιτροπής της 27ης Φεβρουαρίου 1986 για τον περιορισμό της εμπορίας σπόρων προς σπορά ορισμένων ειδών κτηνοτροφικών φυτών, ελαιούχων και κλωστικών φυτών, στους σπόρους προς σπορά που έχουν πιστοποιηθεί επίσημα ως "βασικοί σπόροι" ή "πιστοποιημένοι σπόροι" (3), όπως τροποποιήθηκε τελευταία από την οδηγία 91/376/ΕΟΚ (4), και ιδίως το άρθρο 2α,
την αίτηση που υπέβαλε η Γαλλία,
Εκτιμώντας:
ότι η οδηγία προβλέπει ότι από την 1η Ιουλίου 1990 θα απαγορεύεται η διάθεση στην αγορά σπόρων τριφυλλιού του νόθου (Trifolium hydridum L.), εκτός εάν έχουν πιστοποιηθεί επίσημα ως "βασικοί σπόροι" ή "πιστοποιημένοι σπόροι"-
ότι η Γαλλία δεν διαθέτει αρκετές ποσότητες "βασικών σπόρων" ή "πιστοποιημένων σπόρων" του προαναφερθέντος είδους προκειμένου να ικανοποιήσει την τρέχουσα ζήτηση-
ότι δεν είναι δυνατόν να ικανοποιηθεί επαρκώς η ζήτηση αυτή με σπόρους τους είδους αυτού από άλλα κράτη μέλη ή από τρίτες χώρες που να ικανοποιούν όλες τις απαιτήσεις που καθορίζει η οδηγία 66/401/ΕΟΚ-
ότι πρέπει, συνεπώς, να δοθεί η άδεια στη Γαλλία να επιτρέψει, για περίοδο που λήγει στις 30 Νοεμβρίου 1991, την εμπορία σπόρων του προαναφερθέντος είδους που δεν ικανοποιούν τις απαιτήσεις που καθορίζονται στην εν λόγω οδηγία-
ότι πρέπει να δοθεί άδεια σε άλλα κράτη μέλη που είναι σε θέση να προμηθεύσουν τη Γαλλία με τους σπόρους αυτούς που δεν ικανοποιούντις απαιτήσεις της εν λόγω οδηγίας, να επιτρέψουν την εμπορία των σπόρων αυτών με την προϋπόθεση ότι οι σπόροι αυτοί προορίζονται για τη Γαλλία-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Δίνεται η άδεια στη Γαλλία να επιτρέψει, για περίοδο που λήγει στις 30 Νοεμβρίου 1991, την εμπορία στην επικράτειά της μέγιστης ποσότητας 150 τόνων σπόρων τριφυλλίου του νόθου (Trifolium hydridum L.) της κατηγορίας "εμπορικοί σπόροι προς σπορά". Η επίσημη ετικέτα θα αναφέρει: "Προορίζεται αποκλειστικά για τη Γαλλία".
Άρθρο 2
Δίνεται η άδεια στα άλλα κράτη μέλη να επιτρέψουν, με τους όρους που καθορίζονται στο άρθρο 1, την εμπορία στην επικράτειά τους μέγιστης ποσότητας 150 τόνων σπόρων τριφυλλιού του νόθου της κατηγορίας "εμπορικοί σπόροι προς σπορά", υπό την προϋπόθεση ότι οι σπόροι αυτοί προορίζονται αποκλειστικά για τη Γαλλία.
Η επίσημη ετικέτα θα φέρει την επιγραφή που αναφέρεται στο άρθρο 1.
Άρθρο 3
Τα κράτη μέλη θα κοινοποιήσουν στην Επιτροπή, πριν από τις 31 Μαρτίου 1992, τις ποσότητες σπόρων προς σπορά που τέθηκαν σε εμπορία στην επικράτειά τους σύμφωνα με την παρούσα απόφαση. Η Επιτροπή θα ενημερώσει τα άλλα κράτη μέλη.
Άρθρο 4
Η παρούσα απόφαση απευθύνεται στα κράτη μέλη. Βρυξέλλες, 25 Σεπτεμβρίου 1991.

Labels: 3
18
17
6